اعوذ بالله السميع العليم من الشيطان الرجيم. بسم الله الرحمن الرحيم. الحمد لله رب العالمين. والصلاة والسلام على اشرف المرسلين سيدنا محمد وعلى اله وصحبه ومن تبعهم باحسان الى يوم الدين اما بعد. آآ اخواني الكرام اهلا وسهلا ومرحبا بكم جميعا. واسأل الله سبحانه وتعالى باسمائه
بحسن وصفاتي العلا الذي جمعنا في هذا اليوم المبارك وفي هذه الساعة الطيبة على طاعته وعلى طلب العلم. اسأله سبحانه وتعالى ان معنا بهذا الجمع على حوض النبي محمد يوم القيامة. وان نكون من المحشورين في زمرته وتحت الوالي. وان نحشر معه في اعلى جنات النعيم
انه ليذيل القادر عليه. وبعد احنا اتكلمنا الدرس الماضي عن اسباب الثبات على دين الله سبحانه وتعالى ما اتكلمنا عن الاسباب اللي بتؤدي للانتكاس على مدار تلات محاضرات عرفنا ايه اسباب الانتكاس بعد كده بدأنا ناخد
ما يتعلق بالزى نعالج نعالج الانتكاس لو في يوم من الايام الانسان منا حس بانتكاسة حس بتردد كده على الطريق فقلنا اول شيء هو معرفة الله سبحانه وتعالى. اتكلمت معكم الدرس اللي فات عن ان المعرفة اه المفترض نعمل ايه مع معرفة ربنا سبحانه وتعالى؟ قلنا اول حاجة نسمع
كتير عن ربنا سبحانه وتعالى او نقرأ وذكرنا السلاسل وذكرت لكم الكتب ثم بعد ذلك قلت لكم ان احنا نتخلق بهذه الاخلاق اللي احنا بنستفيدها من اسماء الله الحسنى ثم بعد ذلك. حاضر. ندعو الناس
ندعو الناس الى معرفة الله سبحانه وتعالى. اليوم باذن الله تبارك وتعالى ايضا هنتكلم في مجلس من مجالس القرآن عن عن السبب الثاني من اسباب الثبات على دين الله سبحانه وتعالى. اكتر حاجة بتثبت الانسان على دين الله سبحانه وتعالى. ولا تجعل الانسان ينتكس
ابدا العنصر الثاني من عناصر الثبات على الطريق لن اقول العلم. ولكن اقول العلم النافع ان الانسان منا يتعلم علما نافعا. طب انت ليه ما قلتش علم وبس؟ ربنا عز وجل ذكر لنا اصناف في القرآن
كان عندهم علم ولكن ما نفعهم هذا العلم. علمهم ما كانش نافع كما قال الله عز وجل واتل عليهم نبأ الذي اتيناه اياتنا كان عنده علم ولكن انتكس. الله سبحانه وتعالى ذكر علماء بني اسرائيل. وذكر علماء اليهود وذكر علماء النصارى. كان عندهم علم
ولكن ما نفعهم بل قال الله سبحانه وتعالى انهم لما جاءهم العلم اختلفوا فيما بينهم تقاطعوا تدابروا فما كان العلم عندهم علما ان الفعل والنبي صلى الله عليه وسلم لما دعا ربه سبحانه وتعالى ما قال اللهم اني اسألك العلم ولكن قال اللهم اني اسألك علما
انا عايزين العلم النافع. ايه هو العلم النافع اللي احنا هنتكلم عنه؟ ده ان شاء الله السؤال ده احنا هنجاوب عليه في اخر الدرس. ازا ربنا عز وجل كان الى اخر هذا الدرس ويسر لي الامر. هنعرف ايه هو العلم النافع اللي احنا محتاجينه علشان نثبت على الطريق. ولكن حابب من البداية
فعلت معكم الدرس الماضي ان اول شيء بالفعل ثبت آآ اصحاب القصص اللي تدل على الثبات في القرآن كان معرفة ربنا عز وجل تعالوا نعرف ان فيه برضو نمازج كتير في القرآن ما ثبتت على الطريق. بل ما ارتقت في طريقه الى الله سبحانه وتعالى الا بالعلم
من هؤلاء الذين ثبتوا على الطريق؟ بما اتاهم الله عز وجل من علمه. ها؟ نماذج من القرآن ربما يعطيك الله سبحانه وتعالى المال والجاه والثراء من غير علم تضيع. من غير علم تنتكس. انما لو جمعت المال وجمعت مع المال
جت وربطت هذا بالعلم تثبت على الطريق. كداوود وسليمان عليهما الصلاة والسلام. اول شيء ربنا سبحانه وتعالى قاله لنا في قصة داود وسليمان ولقد اتينا داود وسليمان ها؟ علما. النعم يا اخواني لها فتنة. النعم
زي ما اخدنا في درس في دروس رمضان. النعم لها سكرة. عارف رافعاني الله واياكم؟ اللي بيشرب خمرة او مخدرات تلاقيه سكت النعم ايضا لها سكرة. فيه واحد لما ربنا بيفيض عليه بالمال سكرة المال تنسيه ربنا
ودي اللي دايما بيسميها علماء السلوك سكرة النعم. فيه ناس ربنا يديها نعم كتير تطغو في الارض كقارون. فيه ناس ربنا سبحانه وتعالى يديها نعم كتير يسخروها يسخروها في معصية الله. فلما نسوا ما ذكروا به فتحنا عليهم ابواب كل شيء
حتى اذا فرحوا بموت اخذناهم. ليه اخذناهم؟ لان النعم اصابتهم بالسكرة. السكرة دي اللي هي بنسميها سكرة النعمة خلتهم عصوا ربنا سبحانه وتعالى. ربنا ادى لهم النعم بايديهم عصوا ربنا. النعم لها سكرة تانية. وهي سكرة الكبر والعشب
بالنفس تلاقي في يوم من الايام واحد كان فقير عمل بدأ يتاجر ربنا وسع عليه زاد المال قوي بعد ما كان متواضع مع كل الناس بقى متكبر جدا على خلق الله
كيقوم بعاد فاما عاد فاستكبروا في الارض بغير حق وقولوا من؟ اشد منا قوة. سكرة النعمة النعم في كتير من الاوقات بتكون سبب في الانتكاس. النعم في كتير من الاوقات بتكون سبب في الانتكاس. زي ما تشوفوا
ودايما تلحزو دايما يا اخواني ان اعلى نسبة فساد بتكون في الطبقة الايه الثرية المترفة الفساد فيها بيبقى كبير قوي الانتشار للفواحش وانتشار الموبقات بين الطبقة دي بيبقى كبير قوي الا ما عصم الله عز وجل الا ما رحم الله عز وجل
تلاقي دايما ربنا كده عصبه ليه تلاقي دايما عنده علم؟ فسبحان الله النعم لها سكرات فافاض الله عز وجل على داوود وسليمان النعم الملك اعطاه الله عز وجل لكلا النبيين الملك والمال والثراء والاتباع ناس اتباع كتير دي
كلها نعم ممكن تصيب الانسان بسكرة ممكن تخلي الانسان ينحرف عن الطريق. السبب الاساسي في ثبات داود وسليمان كان عشان كده ربنا سبحانه وتعالى قال ولقد اتينا داود وسليمان ايه؟ ها؟ علما. وقتل داوود جالوت واتاه الله
ها الملك والحكمة وايه؟ وعلمه. وعلمه ما يشاء. قال الله ففهمناها سليمان. وكلا اتينا حكما وعلما. سبت داود وسليمان قصاد فتن العطاء وصد فتن المال قصاد فتن الملك. بالعلم اللي كان عندهم ما انتكسوش
ما انتكسوش ادي الحاجة الاولانية ادي داود وسليمان قد يتعرض الانسان منا لبلاء شديد واللي احنا اتكلمنا عنها في اسباب الانتكاس ان ممكن مسلا اخته تطلق. ده انا شفناه كتير. اخت طلقت. بعد ما طلقت بسبب البلاء انتكس
نلاقيها قلعت نقابها وبدأت تلبس مش كويس ومش عارف ايه. فالبلاء في كتير من الاوقات ضغط البلاء على الانسان بيخليه في كتير من الاوقات انه ينتكس. سبحان الله! اسأل نفسي سؤالا وهل هناك احد تعرض لبلاء كما تعرض له يوسف عليه الصلاة والسلام
البعد عن الام انه يباع بيع العبيد بعدما كان نبيا كريما بعدما كان من نسل الانبياء والمرسلين انه يكون عبد عند امرأة في قصر انه يحبس ويسجن انه يتهم في عرضه ولا يستطيع الدفاع عن نفسه. كتير من الاوقات الناس
مع ضغط البلاء تلاقيه انتكس. تلاقيه مع ضغط البلاء تلاقيه والعياذ بالله بينتكس. ما السر وراء ثبات يوسف عليه الصلاة والسلام بهذه الصورة. ايه السر في ان يوسف عليه الصلاة والسلام يثبت لاخر لحظة
سر في ذلك العلم. ربنا اتاه العلم النافع. وما رفع الله نبيه يوسف عليه الصلاة والسلام بعد النبوة بميت للعلم لذا قال الله سبحانه وتعالى ولما بلغ اشده ها قبل اي شيء يعطى يوسف اتيناه ايه
حكما وعلما. اعطيناه العلم. لان العلم ده هو اللي هيقدر به. يثبت على الطريق كن قدوة يقتدي به كل الخلق. ثم من بعد ذلك يكون قادرا على قيادة الامة. الامم لا تقاد الا بالعلم. الامم لا تقاد
الا بالعلم. ثبت يوسف عليه الصلاة والسلام. وفي نهاية القصة يقول ربي قد اتيتني ها من الملك وايه فعرف قيمة العلم. وعلمتني من تأويل الاحاديث. فيطرى السماوات والارض انت ولي في الدنيا والاخرة توفني
الزمن والحكم بالصالحين. فيوسف عليه الصلاة والسلام مهما كانت البلاءات كان عنده من العلم اللي بفضل الله تبارك وتعالى يتخطى بها مرحلة الايه؟ البلاء. ادي يوسف عليه الصلاة والسلام. ابراهيم عليه الصلاة والسلام هل فيه حد مر بمحن وازمات كالازمات اللي تعرض لها ابراهيم
عليه الصلاة والسلام انا ممكن في بعض الاوقات اتعرض لمشكلة مع حد انتكس. حد يظلمني انتكس بعض الاخوات النهاردة تعرضت لمحنة شديدة اوي وهي دينة فاضلة ولها واحدة صاحبتها مش محجبة عايشة حياة كويسة جدا
فهنا تقول طب ليه بقى ؟ فهموني ليه بقى ؟ تبدأ بقى مرحلة التخبط. لان ما فيش علم. ابراهيم عليه الصلاة والسلام رغم المحن التي مر بها ورغم البلاءات والشدائد التي مر بها يحارب من قومه يطرد من ابيه واقرب الناس اليه يهدد
والطرد خارج البلد. ثم بعد ذلك يهدد بالرمي في النار. فهنا الانسان منا آآ يتحمل ده كله ازاي؟ لا يتحمل الانسان منا كل هذا الا بالعلم. طول ما عنده علم وبصيرة وحكمة تلاقي كل ده بيمر على الانسان مرور الكرام
يا ابتي اني قد جاءني من العلم. اني قد جاءني من العلم ما لم يأتك فاتبعني. اهدك صراط قوية. اذا العلم اللي ربنا عز وجل اعطاه لنبيه ابراهيم عليه الصلاة والسلام. نبينا موسى. نبي الله موسى. اظن ما فيش
امة بهدلت نبي كامة بني اسرائيل مع موسى وكمشركي مكة مع النبي صلى الله عليه وسلم. ما فيش امة اذت نبيها كابى بني اسرائيل لموسى عليه الصلاة والسلام. حتى ان النبي صلى الله عليه وسلم كما في الصحيحين ان ذا القويصرة لما اتى للنبي وقال يا محمد اعدل فان
انك لم تعدل اول كلمة قالها النبي ايه؟ رحم الله اخي موسى فقد اوذي باكثر من هذا فصبر. صبر ليه بقى ازاي؟ يعني ايه وايه الاسباب اللي خلته سابت على الطريق! العلم سورة القصص ربنا يقول لنا ايه؟ ولما بلغ اشده
ده هو ايه؟ ها واستوى اتيناه حكما وعلما. العلم ده يا ابني اللي يرفعك دنيا واخرة العلم ده اللي ربنا يرفعك به دنيا واخرة. بل لا يمكن الله للدين. بصوا يا اخواننا. هذا الدين مبناه الاساسي على
علم يوم ما يكون كل واحد فينا متفوق في مجاله العلمي هنا احنا بنمكن للدين. احنا مش بنمكن لامجاد شخصية يوم ما كل واحد فينا ينجح في مجاله العلمي ويتفوق في مجاله العلمي. صدقوني والله. صدقوني والله. هيعود للامة مرة تانية
امر الريادة وامر قيادة الامم كلها بالعلم علشان كده ربنا علمنا ان من اعظم الاسباب التي مكن الله بها لذي القرنين كانت العلم. انما سجلنا له في الارض ها؟ واتيناه من كل شيء ايه؟ ما معنى اتيناه من كل شيء سببا؟ قال اهل التفسير
من كل شيء سببا اي اتيناه من كل شيء علما. علمه الله عز وجل. ربنا علمه. ولما اتاه الله العلم هل اتفق؟ لا ما اكتفاش. بل فاتبع ايه؟ ها؟ وصل لحد معين من العلم. ما اتفاش به. بل فضل مكمل
وكان امر العلم ظاهر جدا جدا. وعشان اقول لكم دايما ان القيادة وريادة الام او ريادة الام او قيادة الامة للامة على العلم اتفرج على دور العلم في قصة ذي القرنين مع اخر رحلة قام بها ذو القرنين. علشان تعرف العلم قد ايه مهم جدا للامم
عشان تعرف العلم قد ايه كان مهم للامم. احنا محتاجين العلم. لان العلم هو اول سبيل الثبات بعد الله سبحانه وتعالى. كل ما ازداد الانسان معرفة وعلما نافعا كلما كان هذا مؤديا للثبات على الطريق. ليه؟ وايه علاقة
العلم بالثبات على الطريق. تعالوا نرتب بقى افكارنا واحدة واحدة كده ونمشي على خطوط عريضة اساسية كده نبقى ماشيين عليها واحدة واحدة العلاقة بين العلم النافع وبين ثبات الانسان على الطريق. من البداية يا اخواني
الانسان منك كلما ازداد علما لو تفتكروا في الدرس من درسين تلاتة كده قلت ان من اعظم اسباب الانتكاسات كثرة الشبهات اللي بتلقى على الانسان. تلاقيه داخل على موقع ملحدين ولا موقع مش عارف علمانيين. سمع منهم
بعض الشبهات كده سيطرت على قلبه وعقله وكيانه ووجدانه انتكس العلم بها به تعالج هذه الشبهات. وتلاقي الانسان ما شاء الله ثابت على الطريق. لا تزحزح هذه الشبهات ابدا. تعالوا اضرب لكم مثال لان المثال من من الواقع النبوي او الكلام النبوي بيفهمنا ماذا نريد من هذا المعنى
قال النبي صلى الله عليه وسلم ما خلق الله فتنة منذ ان خلق الخلق اشد الناس من من ايه؟ لا لا لا في فتنة اشد من النساء. وبعدين ما لكم كلكم مرة واحدة قلتم النساء كده. ايه الحكاية؟ الا من فتنة الدجاج
الدجال ده اعظم فتنة خلقت على وجه الارض. وما من نبي الا وانذر امته الدجال. وقال هم اخر الامم وهو خارج فيكم لا محالة. اذا فليخرج فيكم وانا معكم فانا حجيج
وان يخرج فيكم بعد ما يقبضني الله سبحانه وتعالى فكل امرئ حجيج نفسه. النبي حذر كتير جدا من فتنة الدجال ولكن سبحان الله نجد ان الدجال يصعب عليه دخول المدينة. ومكة. والنبي صلى الله عليه
يسلم اخبارنا ان من اعظم اسباب ثبات الانسان امام فتنة الدجال كانت العلم. حتى اذا وصل الى مشارف المدينة كلام النبي صلى الله عليه وسلم خرج اليه شاب من رجالها واحد زيكم كده طالب للعلم بيحب العلم بيحب الفقه
اللي بيحب التفسير بيحب الحديث بيحب العلماء بيسمع كتير. فيخرج اليه. حتى اذا نظر في وجهه قال انت المسيح الدجاج اول ما يشوفه بقى بعد ما يعرض عليه من الفتن ما يعرض يقول له بص انت المسيح الدجال. فيأمر المسيح جند
فيأتون بالمنشار فيوضع على مفرق رأسه فيجعله شقين. يجيب منشار ويحطه على مفرق رأس الولد ده فيجعله شقين فيمشي بينهما. شف الفتنة عاملة ازاي! فيمشي بينهما. ثم يقول له كن فيقوم الشاب قائما بين يديه سليما معافى
في فتنة اشد من كده؟ فيقول الغلام والله ما ازددت فيك الا بصيرة انت المسيح الدجال الذي اخبرنا به رسول الله. انا كده ازددت بك بصيرة. فيك بصيرة. انت المسيح الدجال. حتة التي اخبرنا
رسول الله ده دلالة انه كان ايه؟ كان مذاكر. كان قارئ كويس. كان عالم كان طالب علم. مهما كان الفتن يقول له اه عارف ما هو النبي قال لنا زمان ان فيه شاب من المدينة هيطلع يتقسم نصين فيقول وانا ما ازددت فيك الا بصيرة. انت المسيح الدجال
كلمة بصير الذي اخبرنا رسول الله كلمتين يدلوا ان الشاب ده كان متعلم صح. ان الشاب دهوه كان اتعلم صح فلا تهزه ابدا رياح الشبهات. شاب النهارده ييجي يقول لك الاسلام ظلم المرأة. ليه يا ابني؟ ليه ظلم المرأة
يقول لك اصل هو الاسلام زلم المرأة علشان جعل شهادة المرأة نصف شهادة الرجل. اه صح ليه يعني المرأة تبقى نص الرجل يعني؟ ليه؟ نقول له طيب يا ابني احنا في عندنا حديث
ان امرأة شهدت على رجل وزوجته انها ارضعتهما. هي واحدة بس. فلما اخبر وهذا الرجل رسول الله اقام شهادة هذه المرأة بشهادة رجلين. وفرق النبي بين الزوج والزوجة ما هنا شهادة المرأة بقت بشهادة ايه؟ عندك الحتة دي ولا مش عندك؟ لا مش عندي. طب يا ابني
عندك آآ في الفقه اذا رأى هلال رمضان امرأة بس واحدة من النساء بس شافت الهلال صامت الامة كلها برؤيتها. عندك دي؟ فامر مهم كبير كده من امور الامة عندك؟ لأ
طب يا ابني في سورة النور في قضية الملاعنة بين الزوج والزوجة ربنا جعل شهادة الرجل زي شهادة المرأة بالزبط. عندك دي لأ امال انت بتقول لسام زالم المرأة ليه
انت بتقول الاسلام دلوقتي لظالم المرأة ليه؟ ها نعمل ايه؟ اه صحيح. تلاقي العلم هنا لما استقر جوة القلب قاعد في مواطن المرأة بتتساوى مع الرجل في الشهادة. وفي مواطن المرأة شهدتها بتكون ضعف شهادة الرجل
وفي مواطن المرأة المرأة بتكون شهادتها نصف الرجل. المرأة فيما تعرف كما قال الامام احمد المرأة فيما تعرف احكام بقى الحيض احكام النساء الاحكام المتعلقة بالنساء كلها شهادة المرأة ضعف شهادة الايه؟ ضعف شهادة الرجل. والامور
التي لا يشهدها الا الرجال شهادة الرجل فيها ضعف الايه والامور التي يتساوى فيها الرجال والنساء فشهد لي المرأة فيها ازاي شهادة الايه انت عندك التقسيمة دي ؟ لأ. طب يا ابني والله يا اخواني والله انا باشوف هذا الكلام ليل نهار هنا في المسجد
مع الشباب اللي الحد بسبب شبهات اتعرضت عليه زي دي كده. متخيل! شباب الحد بسبب حاجات زي كده هنا بقى بيأتي دور العلم. هنا بيجي دور العلم اللي بيزيل عندي بقى كل الكلام ده كله. اللي بيزيل عندي كل الكلام ده كله
هو ليه الاسلام حرم الاختلاط؟ ليه الاسلام يعني حرم الاختلاط؟ واحنا عندنا النهاردة يعني الولد لما يكون مع البنت حياتهم بتكون افضل انما طول ما انتم قاعدين الولد على البنت الولد بيطلع معقد والبنت بتطلع معقدة. طب يا ابني يا ابني مجرم امريكا. طلع من امريكا
اتكلم مصرح ان الجيش الامريكي وجده فيه متين ستة وتلاتين الف حالة تحرش بين المجندين ده ده اللي ظهر ده اللي اتعرف. فما بالك بقى باللي اتعمل بالرضا عليكم السلام ورحمة الله وبركاته
ادي نتيجة الاختلاط. الانسان يشوف بقى بيبص لبعد. كل ما كان الانسان عنده من العلم كلما كان هذا الانسان في عن هذه الشبهات. الشبهات اللي بتطرح ليل نهار دي تلاقيك بفضل الله في مأمن منها بفضل الله سبحانه وتعالى. العلم يا اخواننا الشبهات دي بالزبط عاملة زي
ما فيش اللي تخش تعشش في المكان المظلم بس. اول ما بيوقد نور العلم في هذا المكان تخرج الخفافيش برة. تلاقي شاب جاي بيسألك اسئلة يعني ايوة يا ابني طب آآ القرآن انتم بتقولوا عذاب القبر! القرآن ما فيش فيه اصلا اية عن عذاب القبر! تلاقي سبحان الله
يعني الانسان بكل طمأنينة طب ما هو يا ابني ربنا سبحانه وتعالى قال بسم الله الرحمن الرحيم مما خطيئاتهم ها اغرق ها فادخلوا نار قوم نوح مما خطيئتهم اغرقوا. قوم نوح هم فادخلوا ناره. الامام الرازي بيقول ادي اية دي اهي
من اعظم الايات التي يستدل بها على اثبات عذاب القبر. منين يا سيدي؟ قال فاء الفاء دي تدل على ايه في اللغة؟ سرعة. يبقى بمجرد اغرقوا ها ولا يمكن ابدا يأتي اسلوب القرآن اني فادخله ناره وهم يخشوا نار الاخرة. فادخلوا الامر التاني قال لك ادخلوا ده
فعل ماضي ولا فعل ايه؟ اي نوع من انواع الماضي ولا مضارع ولا امر؟ ماضي. يبقى اذا الماضي ده دخل ولا ما دخلوش؟ فتلاقيه اه صحيح استقر. واحد ييجي يقول لك كيف نقبل الاحاديث وما كتبت الا بعد رسول الله بمتين سنة. البخاري كتب الصحيح بتاعه بعد متين سنة
انت انت متأكد من الكلام ده يا ابني؟ طب موطأ مالك؟ رحمة الله عليه كاتب امتى موطأ الامام مالك اتكتب امتى ما بعد تسعين هجرية تسعين هجرية اتكتب موطأ الامام مالك طب وما قبل الامام مالك كان فيه كتب؟ اه طبعا كتب الصحابة رضي الله عنها اللي كتب رضي الله عنهم اللي كتب
روى عن النبي صلى الله عليه وسلم ابو هريرة كان بيقول ما كان احد احفظ لحديث رسول الله مني الا عبدالله بن عمرو بن العاص فان انه كان فانه كان يكتب ولا اكتب. عبدالله ابن عمرو كان بيكتب الاحاديث اللي بيحفظها عن النبي صلى الله عليه وسلم. وهذا ممن
قام بتدوين السنة في زمن النبي صلى الله عليه وسلم. السنة يا ابني مدونة. السنة يا ابني مدونة. من لحظة وجود النبي صلى الله عليه وسلم مع الصحابة النبي لما قام وخطب في الناس خطبة عسماء بين فيها احكام الشريعة. جاءه رجل اسمه ابو جهل. فقال يا رسول الله انني رجل لاحفظ فاكتب لي
قال النبي اكتبوا لابي. عفوا لابي شاة. اكتبوا له. كتبوا الخطبة كلها نصوص النبي كانت مكتوبة. اللي يقول لك ما كانتش مكتوبة قبل كده آآ مش صحيح. يقول لك بس اللي نقل لنا السنة ممكن يكون السند ده فيه واحد ضعيف. علماء الاحاديث بفضل الله عز وجل
كتبوا لنا مدونات عن رجال الاحاديث اللي حملوا لنا الاحاديث فوق المتين الف رجل ما من رجل الا وعرفونا عن من تلقى العلم ومن عنه العلم ثم عرفونا حاله هل هو انسان حافظ ولا انسان ضعيف؟ ولو ضعيف بيترامى حديثه. واضح؟ طب ما هو ممكن حد يكون دخل
لنا كلمة كده في علم كامل في علم في علم كامل او علمين في علم الحديث في علم اسمه علم الادراج. اللفظة المدرجة داخل السند يعرفونا لو حد دخل كلمة في الحديث مين اللي دخلها ومين اللي قالها زي مسلا حديث النبي صلى الله عليه وسلم ويل للاعقاب بين
فابو هريرة في يوم شاف الصحابة بيتوضوا كده واعقابهم مش مغسولة فقال ايها الناس اسبغوا الوضوء. ويل للاعقاب من فتلاقي العلماء يقولون اسبغوا الوضوء دي ليست من كلام النبي صلى الله عليه وسلم انما هي من كلام علم كامل اسمه علم الادراج. اللفظ
الزيادة في قلب الحديث يقول لك مين اللي زاد الزيادة دي؟ وماذا كان يعني؟ ده ابو هريرة كان عايز يقول للناس اسبغوا الوضوء وبعدها ما يلوم ايه؟ سمعت النبي يقول
قل ويل للاعقاب من النار فالراجل ضم اللي جايب روض من بعد ابو هريرة من بعد ابي هريرة روى الكلمتين مع بعض. لا بفضل الله عندنا علماء الحديث قالوا لنا ايه
ها؟ اللفظة دي مين اللي زادها؟ عندنا علم كامل في علم الحديس اسمه علم الزيادة. الزيادة لو حد زاد كلمة في الحديث نقبلها ولا لن اقبلها وايه شروط القبول؟ وايه شروط الرد؟ وامتى تكون زيادة ثقة وامتى تكون لفظة شازة؟ علم طويل كده. الله! يعني احنا اتضحك علينا لما قالوا لنا
ده السنة الدولية بعد متين سنة؟ اه والله يا ابني اتضحك عليك اه والله فعلا اتضحك عليك. فازا ازداد الانسان علما كلما كانت هذه الشبهات ابعد عن هذا الانسان واحدة تيجي تقول ايه المشكلة يعني؟ ايه المشكلة يعني؟ ان انا النهاردة ابقى عندي اخلاق ومش لابسة حجاب
مش اهم حاجة القلب؟ طب يا بنتي تلاقي بقى لحد عنده علم فاهم كده يقول لها طب يا بنتي اسألك سؤال لو انت في الكلية عندك ست مواد نجحت في تلاتة وسقط في تلاتة. بتعدي السنة ولا بتعيدي؟ ها؟ ما تردوا
بتعيد بتعيد ليه؟ ما هي نجحت في تلاتة. صح؟ اذا العلم يا اخواننا بيزيل من رأس الانسان هذه الشبهات. الامر الثاني من اعظم ما يتعلق بالعلم يا اخواني ان هذا العلم يدلك دلا على كيف
فتتعبد لله عز وجل. تعالوا يا اخواننا انا نفسي اعمل معكم مشروع ننتهي منه مع يوم عرفة. كلنا نخش النهاردة على موقع اسمه المكتبة الوقفية. اسمه المكتبة الايه؟ الوقفية. والموقع ده ننزل
كتاب اسمه صحيح الترغيب والطبيب. او اكتب على جوجل كده تحميل كتاب صحيح الترغيب والترهيب. الكتاب ده فيه تلت تلاف حديث لو كل يوم نقعد ساعة نقرأ في الكتاب ده. النهاردة واحد وعشرين. ذو القعدة. يعني احنا قدامنا تسع تيام
وتسعة كمان ادي التمنتاشر يوم. التمنتاشر يوم دول لو قسمنا عدد الاحاديث التلات تلاف على التمنتاشر يبقى كل يوم تقريبا متين حديث ساعة واحدة. تقرأ ميتين حديث. سبحان الله! تقرأ من بين الاحاديث كده. حديث عظيم
عبدالله بن عمرو بن العاص صلينا مع رسول الله صلى الله عليه وسلم المغرب فرجع منا من رجع وعقب منا من عقب عقب وقعد منا في المسجد من من جلس. وعقب منا من عقب. ينتظرون العشاء. فخرج الينا
النبي صلى الله عليه وسلم مسرعا قد حفزه النفس. قد كشف عن ساقيه من شدة الجري. وقال قد فتح بابا الى السماء من السماء يباهي بكم الملائكة الان. يقول انظروا الى عبادي هؤلاء قد قضوا فريضة وهم ينتظرون فريضة
اخرى استشعر الان دلوقتي حالا اهو واحنا قاعدين ان باب السماء بيتفتح باب السماء بيتفتح وربنا يباهي بكم الان الملائكة ان انتم صليتوا المغرب وقاعدين تنتظروا العشاء. وفي مجلس علمي كمان. حالك يكون ايه؟ كلما ازداد الانسان علما كلما ازداد
بصيرة بعبادات الدين بالعبادة اللي ربنا امر بها. جزاكم الله خيرا. تلاقي بقى عندك حب ان انت تقعد في المسجد. النبي صلى الله عليه وسلم حديث كده صحيح الترغيب والترهيب رواه ابو داوود في السنن ان النبي صلى الله عليه وسلم قال من خرج من بيته متوضئا او
ظاهرا الى الصلاة المكتوبة فاجره كاجر الحاج المحرم. انك تبقى في بيتك تتوضا احنا كلنا واحنا صغيرين كنا نقول احنا هنتوضى فين؟ كانت الام كده ربنا يا رب يحفزها ويبارك فيها. شفنا نازلين نصلي. رايح فين يا ابني؟ انا رايح اصلي. طب ما تتوضى يا ابني! لا انا هتوضا في المسجد
بعد ما عرفت الحديث ده انت ممكن تتوضى في المسجد تاني انك تاخد اجر الحاج لو توضيت في بيتك ورحت الى المسجد ممكن سيب ده تاني ده لا يمكن. انا خلاص انا عايز اجر حجة. لو جيت المسجد في يوم من الايام ولقيت شيخ بيتكلم
بعد ما سمعت هذا الحديث قال النبي صلى الله عليه وسلم من اتى الى المسجد لا يريد الا ان يتعلم علما او يعلمه انه جاي يتعلم او يعلم الا كان اجره كاجر الحاج المحرم. لو سمعت شيخ بيتكلم هتعمل
انا عايز اقعد عايز اتعلم. انا عايز اتعلم. فالانسان منا لما يسمع هذا الكلام تلاقي سبحان الله يعني حريص على العلم وكل يوم ياخد يعني اجر جديد ونية جديدة. تخيل ان النبي صلى الله عليه وسلم يا خالد بيقول
بيقول كان في حديث عثمان الذي رواه مسلم ان العبد اذا قام ليتوضأ فاذا غسل يديه خرج الخطايا التي ارتكبها بيديه مع الماء او مع اخر قطر الماء. اي حاجة غلط عملها بايده تلاقي الزنوب بتتساقط
مع الماء او مع اخر قطن ماء. فازا غسل وجهه خرجت الخطايا التي ارتكبها بوجهه. وفي رواية بعينه ولسانه واذنه. مع الماء او مع اخر قطر الماء فازا غسل رأسه واذا غسل قدميه خرجت الخطايا التي ارتكبها برجليه مع الماء او مع اخر قطر الماء
فتستشعر وانت بتتوضى كده وانا بتوضأ اكني وانا بغسل ايديا كده. ذنوبي عمالة تتساقط. يا ما انت كريم يا رب. يا ما انت كريم يا رب ايه ده! ايه فضل ربنا ده! فتلاقي العلم يخليك وانت بتتوضأ مركز. تستشعر كده حديث النبي صلى الله عليه وسلم
يا رسول الله وكيف تعرف امتك يوم القيامة ولم ترهم؟ هتعرفهم ازاي يا رسول الله؟ قال ان لكل امة بن سيما لكل ام يوم القيامة علامة. وان نسيم امتي يوم القيامة غرا محجلين من اثار الوضوء. انا هعرفكم يوم القيامة
يا خالد كده وانت على الحوض وانت على الحوض بتغسل ايدك بتفتكر ان الوضوء ده هيوصلك يوم القيامة لحوض مين فالحب ها احمد فاكر؟ فالحب اهو بتاع الدنيا اللي بتوضى عليه يذكرني بحوض الاخرة بتاع النبي صلى الله عليه وسلم
وان النبي بيديني شوية مية اشرب منهم لا اظمأ بعدها ابدا طعم العبادة زات نفسها بيتغير. يعني طعم العبادة طعم الوضوء اصلا اتغير تماما. ما انت عمال تتوضى وعمال تركز وتستشعر
ايه اللي هيحصل لك بسبب هذا الوضوء؟ الله اكبر. وانت على الصراط وانت بترفع رجلك كده على الحوض بتاع الحمام علشان تغسل رجلك تفتكر كده يعني الاقدام على الصراط النبي صلى الله عليه وسلم قال ان الصراط دحض مذلة. شديد يعني دحض يعني يعني ايه
هل السقوط من عليه بيزحلق يعني؟ ما زلق يتزلى عليه الاقدام. ففي كتير من الاوقات كده وانت بتتوضا وانت بترفع رجلك كده حاجة تقول لك ايه خد بالك خد بالك عشان ما تتزحلقش. فعشان ما تتزحلقش دي تفتكر ايه ؟ الرجل ما تتزحلقش على على الصراط. واكتر حاجة تنور لك طريقك
على الصلاة هي الوضوء والصلاة صح فتلاقي طعم العبادة اختلف. تلاقي العلم دايما بيدفعك دفعا. العلم بيدفعك دفعا. انك كل يوم بتأتي بعبادة جديدة. لان انت كل يوم بتقرأ جديد عن الدين بتتعلم
معلومة جديدة فبتبدأ تطبقها. اتنين العلم ده يا اخوانا بيخليك بفضل الله او بيخلي للعبادة نوع من انواع لها طعم كده. له طعم كده. واحد سبحان الله حديث معاوية ابن جهيمة السلمي
قال اتيت النبي صلى الله عليه وسلم اريد الجهاد معه. قال فلقيته صلى الله عليه وسلم فقلت يا رسول الله انني اريد الجهاد معك. ابتغي بذلك وجه الله الاخرة فقال ويحك احي والداك؟ قلت نعم يا رسول الله. قال
الزم اقدامهما. ما تسيبش رجليهم. قال فاتيته عن يساري يا رسول الله انني اريد الجهاد معك ابتغي بذلك وجه الله والدار الاخرة. قال ويحك احي والداك؟ قلت نعم. قال الزم اقدامهما. قال فاتيته من
ثامن يا رسول الله انني اريد الجهاد معك ابتغي بذلك وجه الله والدار الاخرة. قال ويحك احي الوالدات؟ قلت نعم. قال الزم فان الجنة فم. رح الزم رجل الاب والام. الجنة هناك. الجنة عند اقدام الاباء والامهات. مش الام بس
اباء وامهات تسمع الحديث ده تسمع الحديث ده وفي يوم من الايام تلاقي والدتك بتقول لك يا ابني انا رجليها واجعاني طب انا قايم اصلي قيام ليل لا لا الزم اقدامهما فان الجنة ثم. تروح تبات تحت رجل والدتك. وعمال تدلك في رجلين والدتك علشان تريحها شوية
محمد ابن المنكدر والدته ورجليها كانت فيها مشكلة. فمحمد ظل طيلة الليل بجوار امه تداوي لها قدمها واخوه قاعد طول الليل واقف على رجليه عمال يصلي قيام ليل. فلما اصبح قال محمد
منكدر والله لا ليلتي افضل من ليلتك. انا ليلتي افضل من ليلتك. انا ليلتي كنت فين كنت فين؟ في الجنة الله يفتح عليك. انا ليلتي كنت في الجنة تحت رجلين والدتي. تخيل لما يكون العلم عندنا
يبصرن بهذه المعاني. العلم لما يفهمنا العلم بيبصرنا بهذا الكلام. كلما زاد الانسان علما كلما اولا اول حاجة تلاقي الانسان ما شاء الله لا قوة الا بالله كل يوم بيزداد معلومة جديدة تلاقيه رايح يطبق رايح يعمل رايح
اشتغل تلاقي سبحان الله العبادة بقى لها طعم. تخيلوا يا اخواننا ان النبي صلى الله عليه وسلم شوفوا بقى علم بيعمل ايه مع الناس؟ تخيل واحد عنده معلومة وواحد ما عندوش معلومة. الفرق بينهم ازاي؟ تعالوا نشوف الحديث ده. كان رجل في المدينة
من ابعد الناس بيتا بيته ابعد بيت عن مسجد النبي صلى الله عليه وسلم. يعمل ايه بقى؟ ها فكان يأتي الى المسجد ماشيا ويعود ماشيا حتى رقت قلوب حتى رقت قلوب الصحابة عليه. يا ابني حرام عليك. في الحر تعمل ايه
وفي البرد تعمل ايه فقال والله لا يزال هذا حالي. انا هفضل كده اروح للمسجد مشي وارجع من المسجد ايه؟ مشي. فشكوت سئل رسول الله صلى الله عليه وسلم. فقال النبي صلى الله عليه وسلم سلوه لما يفعل هذا. فلما سألوه قالوا
انني اريد ان يكتب الله عز وجل لي ممشاي خطايا هذه ذهابا وايابا. يا جماعة انا مستشعر كده مش النبي كان هنا كل خطوة بحسنة انا عايز كده وانا رايح وانا جاي ربنا يكتب لي هذا الكم الهائل من الحسنات. فقال النبي صلى الله عليه وسلم بشروا بشر
ان الله عز وجل قد كتب له ذلك كله. اللي كان بينويه كله خده. شفتم الفرق بين الاتنين ناس يقولوا له اركب هو يقول لا انا هفضل ماشي. ليه انا عايز الاجر؟ هو ده يا اخوانا العلم. العلم يدفعك دفعا دائما كده للاستزادة. عشان كده ابقى اقول لكم مشروع اهو يا اخواننا
مشروع كبير قوي عايزين نطبقه. نزل من على جوجل صحيح الترغيب والترهيب. وكل يوم اقعد نص ساعة. اقرأ ميت حديث. وشف كمية الاحاديث اللي فيها عبادات جديدة. انت اول مرة في حياتك آآ تعرفها او تاخد بالك منها. تبدأ تطبقها وسبحان الله في الوقت ده يبدأ
حاله اصلا يتغير في العبادة. الامر التالت من اعظم الامور فاكرين في درس اسباب الانتكاس كنت بقول ان من اسباب الانتكاس ممكن يكون في بعض الاوقات سببه الاساسي ذنب وقع فيه الانسان. ان الذين تولوا منكم يوم التقى الجمعان انما ايه؟ ها
لهم الشيطان ببعض ايه؟ هم اصلا زلوا بسبب معصية قديمة. الانتكاس كان بسبب معاصي. من اعظم ما ينفع الله عز به العبد بالعلم ان العلم ده يا اخوانا هو الكاشف الكاشف للمعصية على حقيقتها
كل ما الانسان ازداد علما كلما ازداد بصيرة بصورة المعصية على حياة شيطان لما بيجي يتعامل معنا في المعصية بيتعامل بمبدأ ذكره الله عز وجل في القرآن على لسان الشيطان قال لازينن لهم ايه؟ في الارض
الشيطان بيقول لازينن لهم في الارض. انا هعمل ايه؟ هبدأ ازين لهم المعصية. طب هو التزيين ده بيكون لشيء ايه؟ مش حلو الوحش انا هجملها قدامهم فالمبدأ الاساسي بيتلعب به معك آآ بنت عمتك في نفس سنك وانتم زمان قبل الالتزام اصلا كنتم
من بعض شوية آآ انت ربنا هداك وهي بعدت شوية او اتجوزت. بعد فترة لقيتها دخلت على الصفحة عندك كاتبة لك كومنت معين دخلت رديت على الكومنت قامت سايباك من العام وقامت داخلة على الايه ؟ ده انتم عارفين بقى. وقامت داخلة على الخاص. معلش يا محمد
الله يصلح حالك. آآ انت اخويا وانا بعتبرك دايما ان انت اخويا الكبير. والله انا انت ما تعرفش احنا اصلا كلنا بنعزك قد ايه. بالله عليك يا محمد انا نفسي ربنا يعني ياخد بايديا للطاعة. بالله عليك يا محمد رن علي في الفجر ضروري معلش. والله يا اخوانا اما من
اتاه الله عز وجل العلم والحكمة والبصيرة. من اول لحظة يعلم ان هذا شيطان يريد ان يفتح بابا لمعصية اللي ربنا ادى له العلم يبقى عارف ان دي ايه؟ ها؟ ان دي ايه؟ هي البداية. فمن البداية تلاقيه قام مقفل الباب
يقول لها والله حاضر انا هكلم اختي اديها رقمك. وانا ابقى اصحي اختي تصحيكي. والباب يتقفل ده اول خطوة اول خطوة اول ما الشيطان بدأ يقول له اهه معصية اهي
الشيطان مش هيقول لك معصية. ده يقول لك انك تاخد بايديها لربنا وهيذكرك بكل الاحاديث اللي وردت فضل الدعوة. ان الله وملائكته واهل السماوات الارض ليصلون على معلم الناس الخير وانت بتعلمها الخير. وبعدين ده النبي قال يعني لان يهدي الله بك رجلا واحدا خير لك ها؟ من حمر النعم
يا خيي بقى انت بتنقزها من النار وانت ويقول يقول يقول لحد ما يوقعك. المؤمن مصير والله من اول لحظة النور تلاقيه سبحان الله قام منور كده شاف الحاجة الغلط على حقيقتها. لا مش
توصل للدرجة دي. اول سبحان الله شف ربنا عز وجل اول ما قال في شأن يوسف عليه الصلاة والسلام ولما بلغ اشده اتيناه حكما وعلما اول ما المرأة قالت له هيت لك سبحان الله العلم اللي ربنا اداه ليوسف عليه الصلاة والسلام بين له حقيقة الفعل
اول حاجة قال لها يعني يعني انه ليفلح الظالمون. انا كده ابقى ظالم. والظالم ده لا يفلح لا في الدنيا ولا في الاخرة لا لا الموضوع منتهي تلاقي سبحان الله من اتاه الله عز وجل مسحة من علم. وهو قاعد على الكمبيوتر بيشوف مسلا مقطع معين على اليوتيوب فلقى على اليمين
كده صف من الفيديوهات المعروضة. مقترحات ان ممكن تبص عليها. فعين وقعت على حاجة كده غلط اول حاجة عملها علم ان هزا من تسويل الشيطان فكانت النتيجة انه سبحان الله قفل. قفل
ليه يا اخوانا اللي ربنا سبحانه وتعالى بيعطيه العلم العلم ده يا اخوانا عامل زي النور. الشيطان دايما بيحاول خلي الحاجة المعصية في مكان مظلم عشان ما تشوفهاش. اللي ربنا بيدي له العلم النور بيقوم فاتح كده يبين له الحقيقة. شوفوا سبحان الله! روى البخاري
في صحيحه من حديث ابي بكر رضي الله عنه الصحابي الكريم بيقول سبحان الله حججت بعد وفاة النبي صلى الله عليه وسلم وبعد ما حجيت وانا راجع في الطريق اذا بعائشة تجمع الناس
فنادت علي وقالت يا ابا بكرة صحابي كريم. تعال بقى معنا. فبدأت السيدة عائشة تقول له احنا هنروح البصر نجيب رجال وجنود علشان نوصل المدينة نقاتل مع علي ضد الخوارج اللي قتلوا مين؟ سيدنا عثمان. فسيدنا ابو بكر رضي الله عنه
وقف كده السيدة عائشة وطلحة والزبير بيجمعوا ناس ورايحين يجيبوا ناس ورايحين المدينة عشان لا لا لا لا قال فتذكرت قول النبي صلى الله عليه وسلم ما افلح قوم ولوا امرهم امرأة. قال فوليت مشيت
وما شاركت فعصمني الله عز وجل بهذا الحديث. الحمد لله ما خضتش في الفتنة بسبب ان ربنا عصمني بحديث واحد الانسان اللي تلاقي سبحان الله والله يا اخواني والله يا اخواني الانسان اللي بيكون عنده علم وعنده مسحة من
بيشوف عاقبة المعصية قبل قبل ان تسقط قبل ان تقع. من ميت كم يوم جات لي هنا امرأة تطلب المساعدة سبحان الله انا اول ما شفتها ده لا يمكن ابدا الشكل ده والهيئة دي تكون حد عايز ايه ؟ عايز مساعدة، ده لا يمكن. فانا استغربت
فهي بدأت تقول لي انا عارفة ان شكلي مش بتاع مساعدة. بس والله يا شيخ احنا كنا اثرياء جدا. اغنياء جدا عندنا انا زوجي كيف مسجد من المساجد جاب كل التكييفات اللي في المسجد على حسابه. انا زوجي كان عنده مصانع انا
كان عنده كزا. انا زوج كان عنده كزا وكزا وكزا وكزا. قعدت تحكي حاجات طب وبعدين؟ قالت لي افتقرنا تقول لي والله ما عاد عندنا فلوس. والله يا اخوانا نصا كده قالت لي انا شغالة في سنتر دروس شغالة في سنتر دروس
باخد في الاسبوع ميت جنيه. والله يا اخوانا زي ما باقول لكم كده شف وصل الحال بالمرأة دي لايه وعندها اولاد فاكيد اكيد اكيد فيه حاجة فبدأت بقى تقول لحد ما زوجي والعياذ بالله خاض طريق النساء. في الحرم. تقول لي والله العظيم يا شيخ
من يوم ما خاض في هذا الطريق والخساير فوق دماغنا لا تتوقف. الى ان افتقرنا اقسم لك بالله يا شيخ ما عندي اي في البيت بس. ولو عايز تعرف ساكنة في حتة راقية. وقالت لي على فكرة لو عايز تتأكد من الكلام
اسأل الشيخ فلان امام مسجد كذا والشيخ فلان امام مسجد كذا. فدول من المنطقة اللي كان زوجي بيتولى امر المسجدين. مسجد منهم شايل التكييفات كلها على حسابه طب وفي وقت من الاوقات فالانسان قبل ما يخوض الطريق يبقى عارف ان الطريق ده اخرته فقر الدنيا وفقر الاخرة
اول ما بيشوف العلم بقى هنا العلم بقى هنا. يبدأ يبص من البداية على المعصية مش في صورتها اللي الشيطان وضحها لي العلم دايما بيوصل لنا ان المعصية على الصورة الحقيقية لها. صورتها الحقيقية
اللي خد مال حرام ما اخذه الا بجهل. ما اخذه الا بجهل. كان ابن مسعود بيقول والله ما عصي الله اللي عصى ربنا ده جاهل اصلا. لانه لو كان عنده علم كان لا يمكن بحال من الاحوال يعمل كده. اللي خد فلوس من الحرام مرة
من غير ما حد ياخد باله. واستمتع بها شوية. لانه جاهل يستمتع بها مرة واتنين وتلاتة واربعة وخمسة. اللي تلاقي بقى ان ربنا سبحانه وتعالى من العلم حاطط قدام عينيه بكرة الوضع هيبقى عامل ازاي. ويفاجئ اتنين موزفين في مكتب واحد في مكان واحد واحد بياخد حرام
والتاني ايديه نضيفة ان بعد فترة من الزمن الستارة اتكشفت عن الاتنين. فالحرامي اللي كان بياخد فلوس حرام اتفضح قدام الناس كلها وفضيحته الان ها تساوي قد ايه؟ والتاني بفضل الله بيثني عليه القريب والبعيد اللي
واللي ما يعرفوش لامانته ونزاهته. فاللي كان عنده علم وقال انا مش هاخد فلوس حرام. سبحان الله! كان عارف قدامه ان ده هيحصل ما تلاقيش شاب في يوم من الايام يمشي مع بنت غلط في طريق حرام. لا يمكن والله يا اخوانا لا يمكن لانه بيبقى عارف يقينك
انه هيترد لانه يعرف كويس جدا ان كل معصية سلف ودين. والله يا اخوانا لو لو فهمنا دي بس ان كل معصية في الدنيا او كل عمل بتقوم به في الدنيا سلف ودين هيفرق معك كتير اوي. شاب بيقول لي انا كنت عايز اخد زوجتي
واولادي واطلع افسحهم شوية. والله يا اخوانا قل لي كده. انا كنت عايز افسحهم شوية. ووالدي كانت اصابهم مشكلة وتعبانين نفسيا. بس يا دوبك الفلوس اللي معي على قد ايه ؟ على قدي انا وزوجتي وولادي. ما اقدرش اخد
ووالدتي ولكن قلت هم في الزروف لازم يفرحوا شوية اخرجهم من الجو ده. يقول لي والله يا شيخ استلفت مبلغ الف جنيه وخدت والدي ووالدتي معي وصرفت كل اللي معي عليهم. وما بقتش عارف انا هرجع يعني اجيب فلوس منين؟ يقول لي سبحان الله الشركة اللي انا شغال فيها تعمل
قادتها مصروفاتها والكلام ده تطلع الارباح بتاعتها كبيرة جدا في صاحب الشركة يقرر انه يحط حافز يقول لي والله انا واخد عن نفسي اربع تلاف جنيه ما كنت اتخيل اصلا ان انا يجي لي فلوس زي كده. فيقول لي وانا خارج وانا خارج اعلم يقينا ان كل عمل بعمله
هو سلف ودين. هو ايه ها؟ سلف ودين. فانا فرحت ابويا وامي. فكانت النتيجة لما رجعت. مين اللي فرحني هو سلف ودين. ربنا سبحانه وتعالى فرحك. تعال بقى بص على الجهة التانية. اللي بيعمل الاعمال واللي ما عندوش
علم يقول ان كله سلف ودين. مشى مع بنت في الغلط ومشى مع بنت مش عارف عمل ايه ومشى مع مين ومشى مع مين. طول حياته عمال يلبخ لحد ما ارتبط ببنت حباها قوي حبيته جدا تطاوطوا ببعض قوي وقبل قبل الفرح بايام شايفها دايما متضايقة متضايقة
ما فيش. متضايقة ليه؟ ما فيش. لحد ما ضغطت عليه متضايقة ليه؟ قالت له والله في امر عايزة عايزة اتكلم معك فيه. خير؟ انا والله قبلك كنت اعرف حد ومشيت معه وحصل بينا تجاوزات
وهنا بقى سبحان الله يعني خلاص هي الدنيا اسودت اصلا. يجي لي المسجد ويقول لي انا مش عارف اعمل ايه انا عارف ان ده بزنوبي القديمة اللي انا عملته زمان مع البنات اترد لي. انا عارف ده. اكمل
ولا ما كملش لان انا مش هقدر اصلا ابص في وشها لو كل انسان منا تعامل في هذه الحياة ان كل فعل بيقوم به سلف ودين في الخير وفي الشر. يختلف تماما
وهذا يا اخواني لا يكون الا بالعلم. العلم دايما اللي بيوضح لك الامور على صورتها الحقيقية. كل ما الانسان منا بيزداد علم بيشوف صح اللي ما عندوش علم تلاقيه عمال تايه في الدنيا. عمال يخبط يمين وشمال. عشان كده باقول لكم والله يا اخواني ما فيش حاجة تنفعنا
ابدا بعد معرفة ربنا عز وجل. او تثبتنا على الطريق ابدا بعد العلم. او زي العلم. سبحان الله! العلم ده نور العلم ده نور. ابن القيم ضرب مثال العشاء. طيب نذكر مثال لابن القيم ونرفع اذان العشاء. ابن القيم كان
مثال بيقول ان العبد لا يصل الى الله عز وجل الا بقوتين. قوة علمية وقوة حركية مش هتوصل لربنا الا بالاتنين دول. العلم والحركة. فبيسألوا ابن القيم طب ايه العلاقة بين الاتنين؟ قال
كمثل سائل على الطريق المظلم حتى يصل الى مراده. ماذا يريد؟ قالوا له علم يوضح يوضح نور يوضح له والى حركة يجتاز بها الطريق. قال وهذا حال السائر الى الله عز وجل فهو يحتاج للعلم لينير له الطريق
نحتاج لتطبيق هذا العلم حتى يصل الى الى مراده. ده اللي احنا محتاجينه. محتاجين علم ينور لنا طريقنا. نعبد ربنا ازاي ايه الحرام علشان نبعد عنه؟ ازاي نتعامل مع الشبهات؟ ازاي نتعامل مع ابنائي واولادي؟ محتاجين للعلم وبعد كده نبدأ نحول العلم
الحركة الى واقع عملي وهو ده العلم النافع. انك تتعلم وتحول العلم ده لعمل ثم بعد ذلك تدعو الناس بهذا العلم الى الله سبحانه وتعالى. نرفع الاذان ونكمل. بسم الله والحمد لله والصلاة والسلام على رسول الله صلى الله عليه وسلم وبعد. اذا يا اخواني
بالنسبة لنا امر عظيم. امر مهم. العلم النافع اللي احنا عايزينه. له تلات مكان مهم جدا او اربع اركان مهمة جدا. والاربع اركان دول اللي ربنا عز وجل يذكرهم في سورة العصر
اول حاجة ان الانسان منا فعلا يبدأ يتعلم العلم. يا اخوانا انا عجيب ان بعض الشباب النهاردة يقعد يقرأ روايات مسلا خمس ست ساعات اقرأ طالما الرواية منضبطة شرعيا. ولكن الاولى ان يبقى عندنا وقت كمان ان احنا نتعلم امور ديننا. عايزين نتعلم امور دينا
يعني لحد امتى يبقى شاب متدين وانسان صالح وكويس ويجي يتسأل في مسألة ما يعرفش. فاول حاجة احنا محتاجين علشان عشان العلم يكون نافع. محتاجين اولا اول حاجة ان احنا نتعلم نحرص على التعلم. نسمع كتير في العلم الشرعي. نسمع
سلسلة عن الفقه سلسلة عن العقيدة سلسلة عن السيرة. والله يا اخوانا والله آآ مدرسة المنصورة كوليدج هنا كانوا باعتين لي عايزينك في درس للاولاد كده في المدرسة. فانا رحت يعني بعد ما خلصت الدرس كده حبيت برضو ارتبط بالاولاد اكتر فقلت نعمل مسابقة
يلا يا ولاد ها مين يقول لي مسلا آآ الصديق كان اسمه ايه؟ مين الصديق؟ ابو بكر وتلاقي مسلا من ضمن خمسميت ستميت ولد وبنت ما حدش يعرف اسمه دي كارثة. دي كارثة
ولما تلاقي ربنا يجبرك كده بواحد وتقول له طب ها قل يا حبيبي انت طالما انت عارف قل انت يقول لي عمر الفاروق فاولا احنا محتاجين نتعلم الهدف الاساسي دلوقتي لاعداء المسلمين. افشال قضية التعليم في بلاد المسلمين. لانهم عارفين كويس جدا ان العلم بيرفع
الامم قوي فهيفشلونا علميا سواء كان العلم علم شرعي او علم دنيوي احنا محتاجين احنا نقوم بالدور ده. دور التعليم. اللي اعرفه ان علماء اقاموا للاسلام حضارة بالعلم. وانتم يا شباب لو عايزين ترجعوا للاسلام حضارته مش هترجعوها الا بالعلم بعد فضل الله عز وجل
لا يمكن بحال من الاحوال النهاردة نقيم للاسلام حضارة كما كانت له حضارة الا اذا فعلا غرسنا في نفوس ان اول حاجة في حياتك لابد ان تهتم بها العلم. الدكتور راغب السرجاني عمل كتاب رائع
ماذا قدم المسلمون للعالم؟ كتاب مجلدين ماذا قدم المسلمون للعالم في مجال الطب؟ ماذا قدم المسلمون للعالم في مجال الكيمياء؟ ماذا قدم المسلمون للعالم في مجال الجبن. ماذا قال المسلمون للعالم في كل مجالات الحياة في الفلك في الجغرافيا؟ لما تقرأ الكتاب ده تستشعر بالفعل انه
امتنا دي ربنا سبحانه وتعالى اقام حضارتها لان علمائها كانوا مهتمين بالعلم. يوم ما العلماء اللي كانوا بيقعدوا في المكان انا فيه الان يعني اسأل الله ان يغفر لي عجزي وتقصيري. لما كان العلماء بيقعدوا في المكان ده كان الشافعي زي ما بيقعد في المكان ده علشان يقول للناس دي
حلال ودي حرام كان الشافعي استاذ الدنيا كلها في الطب. وزي ما كان الرازي رحمة الله عليه بيقعد في مكاني ده علشان يعلم ناس تفسير تفسير كتاب ربنا كان الرازي ده هو اللي بيعلم الناس الطب برضه. لما كان ذو النون المصري بيقعد في مكاني هنا يوعد الناس
ويبكي ناس الرازي ده كان استاذ الدنيا في الكيميا. العالم اجمع. العالم اجمع. لم يتعلم الكيمياء الا عن طريق جابر ابن حيان المسلم. اللي برة في الغرب بيسموا الكيميا بيسموها كيميا جابر
لان هو اول من اسس لهذا العلم. جابر ابن حيان المسلم. لما لما تعرف ان علم الجبر علم الخوارزميات اللي اسسوا حقيقة كان الامام الخوارزمي. وعارفين كان الامام الخوارزمي رحمة الله عليه كان كان فقيه
كان فقيه الشافعي وفي يوم من الايام بيسألوه في مسألة من مسائل الميراث التركات ماشي كده؟ المسألة دي فيها امرأة ماتت وتركت زوجا واخت وابا واما. ها؟ الزوج هياخد ايه؟ يلا يا شباب الزوج هياخد ايه؟ النص
ما فيش اولاد. طب والاخت هتاخد ايه؟ النص الاخت الشقيقة بتاخد النص. طب والاب هياخد ايه؟ والام ايه ؟ طب معلش الاب الزوج خد النص والاخت خدت النص هنطلع ميراس الاب والام منين ؟ ها المسائل
دي في العلم الموافق اسمها الايه؟ العول. مسائل العول. ان التركة انه الانصبة بتاعة الناس اكبر من التانية نفسها. فقعد بقى ايمان خواريزم يحل ويعمل ويسوي لحد ما ابتكر طريقة لحل هذه المسألة. فبدأ يحط من خلال الطريقة دي علم الجبر
اللي الدنيا كلها الان اتعلمته من مين ؟ الخوارزمي. كل الادوات الطبية اللي بيتم بها الان الجراحية مأخوذة من مين؟ من ابي القاسم الزهراوي الطبيب المسلم. اللي عمل كتاب اسمه التصريف اللي هو يعتبر عمدة الطفل
في زماننا هذا عمدة للطب في زمنا هذا. ابن الهيثم هو اللي علم الدنيا كلها عين البصريين شوف اول من اسس لفكرة الكاميرا اللي في المحمول بتاعتك هو كان ابن الهيسم. عباس ابن فراس هو اول من علم الدنيا كلها
الطيران وان احنا ممكن نطير. لما كان علماء المسلمين حريصين على ده وصلوا. واقاموا للناس حضارة. لما كانت اوروبا لسه عايشة الوحل وكانت مكتبات المسلمين دار الحكمة اللي كانت موجودة في بغداد اللي كان فيها اتنين مليون كتاب. في في الوقت اللي كان
اوروبا كلها لسه عايشة في الصين والوحل. احنا ما اسست للمسلمين حضارة الا بالعلم. ما للمسلمين حضارة الا بالعلم. لما كان الطبيب المسلم بينطلق من اسلامه انه مسلم. ويربط الاسلام رابط بينه وبينه
اخو المسلم برباط قوي جدا المسلم اخو المسلم فاحنا لنا واخوات لنا مرضى في اماكن بعيد عنا. فكان الاطباء المسلمون في هذا الوقت يخرجون في القوافل الطبية سنة اتنين وتسعين هجرية اول قافلة طبية مسلمة بدأت تتحرك في الافاق
علشان تزود مرضى المسلمين. اول مستشفى مسلم اسس سنة تسعين هجرية. اول مستشفى اسس في اوروبا. كان في فرنسا كان سنة تسعمية هجرية بعد تسع قرون. احنا امة حضارة. حضارة دي لا تقام الا بالعلم. لا تقام
الا بالعلم. احنا ما تخلفنا في هذا الزمان الا لاننا تركنا العلم. شغلونا والله العظيم يا اخوانا شغلونا والمسلسلات والفوازير شغلونا بممسل فاشل طالع يؤدي دور البلطجة. احنا امة علم احنا محتاجين نتعلم احنا محتاجين الطبيب المسلم
محتاجين طبيب فعلا لما تيجي تحت ايده حالة تطلع بفضل الله عز وجل تمام زي الفل. احنا احنا كمسلمين احنا كمسلمين شوفوا عملنا حضارة ازاي بالعلم. كانت المستشفى المسلم بتؤسس من قسمين. اول ما المريض يخش اول حاجة يعملوها
اول حاجة اعملوا على الباب يقلع هدومه كلها ويلبس هدوم جديدة. حجر صحي. رجل ولا ذكر ولا انثى ذكر يخش طريق او انثى يخش طريق يخش طريق تاني. يخش الطريق اول ما يخش يلاقي المكان اللي داخله كده موزع لاقسام. باطنة بقى ولا اعصاب ولا
مش عارف ايه خش القسم بتاعه. في القسم بتاعه ياتي الطبيب اللي كان بيكشف عليه. ويدون سجل كل صغيرة وكبيرة على الحالة المرضية. ثم يقوم هذا الطبيب بزراعة الادوية من النباتات اللي كانوا بيزرعوها في الارض الوقفية اللي كانوا المسلمين
جنب المستشفى عشان تكون ارض لصناعة صناعة الاعشاب اللي بتستخدم في العلاج؟ ثم بعد ذلك المستشفى فيها قسم قسم خاص. اول ما المريض يخش هم عارفين كانوا زمان بياكلوا من قوتهم من قوت تعبهم وعرقهم
فعلى طول تيجي الهيئة الخيرية القائمة على المستشفى تروح بسرعة للراجل ده تعرف هو ساكن فين ومنين لان هم عارفين لما الاب دخل المستشفى مين اللي هيصرف على زوجته واولاده؟ ما فيش. فتتولى الهيئة الخيرية مساعدة هذا الرجل ماديا الى ان يخرج؟ تلاتة
الدكتور بعد ما دون اتحطت دي في كتب واتحطت في المكتبة اللي كانت ايضا على الارض الوقفية اللي جنب المستشفى علشان ييجي طلبة العلم الاطباء الجدد عشان يخشوا على المكتبة يلاقوا كل حاجة. مش زي ما بعض الاطباء ياخدوا المراجع ويخبوها ويدكنوها وما يدوهاش للطلبة
وبعد كده وبعد كده احنا عارفين لان هو تعبان ومريض يعني اللي تعبان ومريض طول الليل دون بقى يعني ما بينامش طب نعمل ايه؟ احنا عايزينه كده اعصابه تهدى ويسترخي بقى ويبقى كويس كده. خلاص احنا هنعمل قسم نجيب احسن القراء واحسن
ونجيب المهرجين واللي بيقول نكت واللي بيضحك الناس ونعمل قسم خاص جوة المستشفى علشان هو لو عنده آآ تعب او ارق مش عارف ينام ينزل بقى يلاقي اقسام عايز تسمع قرآن باصوات حلوة هنا فلان. عايز تسمع نكت وتهزر وتفرفش رح عند فلان. عايز بقى تسمع فوازير ومش عارف ايه. رح عند فلان
دي مش مستشفى انا بقول الكلام ده كان سنة اتنين وتسعين هجرية. احنا ايه اللي حصل في مستشفياتنا علشان نوصل للحال ده احنا سبنا العلم تخلفنا عن العلم. احنا تخلفنا عن العلم. احنا محتاجين يا اخواننا ازا كنا نريد ان نقيم لانفسنا
صورة حقيقية فعلا احنا محتاجين نعود للعلم مرة ثانية. محتاجين نرجع للعلم مرة تانية ارجع تاني واقول ان العلم النافع يا اخواننا له اربع سور مهمة جدا. او اربع مكونات مهمة جدا لازم ناخد بالنا منها. المكون الاول هو التعلم
ان احنا نتعلم. اتنين بعد ما نتعلم وانا قلت لكم كتاب على مدار العشرين يوم الجايين كتاب اسمه ايه؟ صحيح الترغيب والترهيب. ابدأ اقرأ فيه كويس جدا. كل عمل جديد هو الكتاب
دوره انه يقول لك العمل ده كويس اوي اعمله. ده الترغيب او العمل ده وحش اوي ابعد عنه. كل عمل هقابله كويس في حياتي عفوا كل عمل قرأت في الكتاب كويس هطبقه في حياتي عملا. وكل عمل حذرني منه الكتاب انا هبعد عنه. فتكوني نتيجة ان احنا حولنا العلم الى ايه
عمل ودي المكون التاني للعلم النافع. قرأت مثلا مثلا قرأت في الكتاب ان النبي صلى الله عليه قال اولى الناس بي يوم القيامة اكثرهم صلاة علي. قرأت في الكتاب ان النبي صلى الله عليه وسلم يقول
قل ان الله وكل بقبر ملكا معه اسماء الخلائق فلا يسلم علي احد او فلا يصلي علي احد الا قال الملك يا محمد ان فلان ابن فلان يصلي عليك او يسلم عليك فيرد الله علي روحي حتى ارد عليه السلام. العمل ده يخليني طول ما انا
قاعد او انا ماشي في الطريق او رايح المسجد جاي من المسجد. اللهم صل وسلم على نبينا محمد. اللهم صل وسلم على نبينا محمد. اللهم صل وسلم على نبينا محمد. عمال اصلي واسلم
على النبي كتير. يبقى انا قرأت الحديث فانا اتعلمت بدأت اطبقه فانا عملت ثم الامر التالت بقى تبدأ بقى تنقل ده للناس واتعرف ده للناس. القصة اللي دايما باقول لكم عليها يا اخوانا دردش مع العيلة. احنا محتاجين شوية دردشة مع العيلة. احنا بقى لنا
عشرين تلاتين سنة جوة العيلة. العيلة هي اللي بتدردش معنا. احنا عايزين احنا ندردش بقى. نقعد مع عيلة. على فكرة يا اخواننا انا عايز بس من وقتكم خمس دقايق. اتفضل يا احمد. اتفضل يا محمد. اتفضل
ابراهيم اتفضلي يا شيماء اتفضلي يا هند اتفضلي اي حد يتفضل تقول. انا والله يا جماعة انا عايز اسأل لكم حديس واحد عن النبي صلى الله عليه وسلم بس. حديس عجبني قوي وعايز اقوله لكم
طب قل يا ابني على فكرة يا جماعة احنا ممكن النبي يعرفنا باسمائنا واسماء ابائنا وامهاتنا آآ طب ازاي يا ابني؟ آآ انا سمعت النبي صلى الله عليه وسلم بيقول آآ
ان في ملك ربنا وكله في قبر النبي معه اسماء الناس. فما فيش حد هيسلم على النبي صلى الله عليه وسلم الا ويبلغ هذا الملك النبي صلى الله عليه وسلم السلام
يرد الله على النبي روحه حتى يرد علينا السلام. يلا صلوا على النبي صلى الله عليه وسلم. الدردشة دي خدت مننا وقت قد ايه ولا حاجة ان انا كل اما هتعلم حديد جديد انا هحطه عندي على على الواتس هعمل الواتس كده اقسم الواتس عندي
انا عندي تلتميت قسط هقسمهم مجموعات. هقسم التلتميت اسم مجموعتين قسمهم على مجموعتين. مسلا هو الوصف بيدي تقريبا متين وخمسين اسم في المجموعة. مسلا من الاسماء اللي عندك مجموعات. يبقى انت عندك اربع خمس مجموعات. وثبتهم بالدبوس ان دي تكون اول حاجة عندك في القايمة بتاعة الواتس عندك. التلات مجموعات دول. عرفت حديث
ارسال للمجموعة الاولى ارسال للمجموعة التانية ارسال للمجموعة التالتة. خد منك وقت قد ايه؟ ولا حاجة. بس سبحان الله سبعميت اسم ولا التمنميت اسم دول لما الكل بقى يصلي على النبي اول ما بعت الحديس ده احنا مش هنبعت كلام كتير ابعت قال رسول الله صلى الله عليه وسلم كذا بس
تخيل السبعميت اسم صلوا على النبي صلى الله عليه وسلم. سبعميت اسم دول قاموا واخدين الكلام ونشروه. انت بقى عندك اخبارك ايه بقى في الحسنات؟ يبقى المكون التالت العلم النافع هو نشر هذا العلم بين الناس. نشر العلم يا اخوانا مش لازم تكون عالم. مش لازم تكون شيخ. كل واحد فينا مسؤول زي ما النبي صلى الله عليه وسلم قال
نضر الله امرأ ها سمع مقالته فاداها ايه؟ كما سمعها. بس. اسمع حديث النبي بلغه للناس. مش مطلوب منك اكتر من كده ماشي كده؟ الامر الرابع الصبر بقى. الامر ده هيحتاج منا صبر. لانك هتلاقي واحد جدل معك. هتلاقي واحد يقول لك انت هتعمل علينا اه
يا عم الشيخ انت هتلاقي واحد يقول لك طب صل على النبي في قلبك يا عم الشيخ. واحد بقى ايه عارف تاريخك يقول لك ايه ايه ده احنا عارفينك على قديمه. ها
هتلاقي واحد بيقول لك كده اصبر. اصبر. بلغ السنة اللي انت عرفتها واصبر. ماشي كده؟ والله يا بني مع الصبر والاستمرار الدور الدائم في التعليم ونشر العلم بالنسل المسألة هتفرق معك تماما. والله يا اخوانا هتفرق معنا كتير جدا ان شاء الله. الدعوة والتعليم
الاربعة اربع حاجات واحد هتنينا معك واحد التعلم اتنين العمل تلاتة والدعوة اربعة عملنا كده نكون بالفعل خير امة اخرجت للناس. جزاكم واخيرا انا معلش هضطر امشي بعد الصلاة مباشرة لان انا عندي امتحان المفترض. بدأ من سعد. فلا نصلي وايه وانطلق على طول عشان بس ان شاء الله
الحق الامتحان وبالله عليك يعني بالله عليكم يعني اسألكم جميعا الدعاء كده بالتوفيق ان شاء الله فهذا وصلى الله على محمد وعلى اله وصحبه وسلم